**Våg å være – våg å lære**

Raushet

Trygghet **Felles satsingsområde og overordnede mål for skolene i Lyngdal kommune:**

* Alle elever i Lyngdal kommune opplever et inkluderende og fellesskapsorientert skolemiljø
* Alle elever i Lyngdal kommune opplever læring og mestring av ferdigheter som utvikler funksjonell livskompetanse
* For å nå felles mål til barns beste har vi i Lyngdal kommune profesjonsfelleskap og samhandling som stimulerer til kollektiv læring på alle ledernivå.

Ref: Ingrid Alden 10.05.22

Respekt

Bli sett

LYNGDAL UNGDOMSSKOLE

**Ordensreglement kommune Lyngdal kommune.**

Forskrift om reglement for orden og oppførsel i Lyngdal kommune.  
Her finner du en detaljert gjennomgang av reglene og det som kan bli konsekvensene dersom reglene brytes. <https://www.lyngdal.kommune.no/contentassets/cbd242d65cf04325b3971facc6b9c344/forskrift-til-ordensreglement-for-skolene-i-lyngdal-kommune-vedtatt-29.09.21.pdf>

**Ordensreglement for Lyngdal ungdomsskole,**

Praktisering av ordensreglementet må være grundig gjennomdrøftet på den enkelte skole og tuftet på kommunens/skolens verdigrunnlag. Det er viktig at elevene opplever at alle ansatte praktiserer ordensreglementet så likt som mulig og ikke som et «straffereglement». Elevene er i en opplæringssituasjon og skal alltid få en god og saklig begrunnelse av den ansatte på overtredelser de har gjort. Elevene skal alltid få uttale seg om hendelsen.  
  
**Regler for orden**

**Elevene skal**

* møte presist
* følge skolens regler for melding av fravær
* møte forberedt til opplæringen
* ha med nødvendig utstyr
* gjøre arbeid til rett tid og overholde frister
* holde orden

**Regler for oppførsel**

**Elevene skal vise alminnelig god oppførsel som å**

* være til stede i opplæringen
* være til stede i opplæringen - behandle, også på digitale medier, medelever, ansatte og andre som elevene møter i skolehverdagen med respekt uansett kjønn, etnisitet, religion, livssyn, funksjonsevne, seksuell orientering med mer
* bidra til et godt læringsmiljø
* rette seg etter beskjeder fra skolens ansatte
* ta godt vare på skolens eiendeler
* vise nettvett og følge skolens regler for bruk av mobiltelefoner, datautstyr og digitalt utstyr
* følge skolens regler for bruk av hjelpemidler og spesialutstyr

**Oppførsel og opptreden som ikke aksepteres:**Å mobbe eller på andre måter krenke andre

* Å utøve eller true med fysisk vold
* Å fuske eller forsøke å fuske
* Å ha med, bruke eller være påvirket av alkohol, narkotika eller andre rusmidler
* Å røyke/weipe eller bruke tobakk/snus
* Å ha med og/eller benytte farlige gjenstander

**Inndragning av gjenstander**Ulovlige gjenstander skal inndras og overlates til politiet.

* Gjenstander (eksempel mobiltelefoner) som brukes i strid med ordensreglementet, kan inndras midlertidig. Det samme gjelder dersom eleven har med seg gjenstander som etter ordensreglement for Lyngdal kommune ikke aksepteres.
* Dersom skolen inndrar røyk/tobakk/snus eller alkohol fra umyndige elever, skal disse gjenstandene leveres til foreldrene.

**Hva skjer hvis reglene brytes?**Anmerkning

* Skriftlig advarsel til elev
* Skriftlig melding til foreldre/foresatte
* Pålegg om å utføre oppgaver før eller etter skoletid for å rette opp skader som eleven er ansvarlig for
* Bortvisning
  + Elever i ungdomsskolen kan bortvises i inntil tre dager
* Midlertidig eller permanent skolebytte
* Anmeldelse av straffbare forhold
* Erstatningsansvar

**Fysisk refsing og kollektiv avstraffelse er ikke tillatt. Ved manglende overholdelse kan eleven ilegges nye reaksjoner.**

**Verdisaker:**

* Vi gjør oppmerksom på at du selv har ansvar for dine private verdisaker når de er tatt med på skolen. Det oppfordres derfor til å legge igjen verdigjenstander hjemme.

Vedtatt av SU/SMU 20…… ?  
  
Terje Litland  
rektor

**HENDELSE KONSEKVENS / REAKSJONER**

På Lyngdal ungdomsskole er vi enige om at brudd på reglementet skal ha følger / konsekvenser, og at vi ønsker å håndtere reglementet mest mulig rettferdig og konsekvent.

|  |  |
| --- | --- |
| Elev adlyder ikke lærer / andre tilsatte | Skolen er helt avhengig av at beskjeder fra lærer blir etterkommet. Er hendelsen alvorlig, eller skjer gjentatte ganger skal hjemmet kontaktes. De foresatte kalles inn til møte med skolens ledelse. Rektor vil avgjøre om hendelsen er så alvorlig at den kvalifiserer til bortvisning.  **Anmerkning: Oppførsel** |
| Elev som forstyrrer opplæringen | Tilsnakk. Kontakte kontaktlærer.  Kontakte administrasjonen evt. sosiallærer. Kontaktlærer vurderer om hjemmet skal kontaktes. Ved gjentakelse skal saken drøftes med undervisningsinspektør eller rektor . Bortvisning kan bli i verk satt.  Sakens alvor vurderes, og videre saksgang blir gjort administrativt.  **Anmerkning: Oppførsel** |
| Elev som skulker | Kontaktlærer gir beskjed til hjemmet. Videre oppfølging gjennom kontaktlærer , sosiallærer / kjernegruppe og helsesykepleier  **Anmerkning: 1.gang: Orden Gjentakelse: Oppførsel** |
| Elev som røyker | Foresatte vil bli kontaktet etter første gangs brudd~~.~~ Kontaktlærer sender brev hjem til de foresatte. **Anmerkning: 1.gang: Orden Gjentakelse: Oppførsel** |
| Elev som kommer for sent | Noteres som anmerkning. Elevn må gis mulighet til å forklare seg. Gjentagende for sent-komming, se kommunalt ordensreglement  **Anmerkning: Orden** |
| Dårlig oppførsel under teater – og kinoforestillinger og øvrige fellessamlinger. | Noteres som oppførselsanmerkning. Ved evt. grov / upassende oppførsel, gir kontaktlærer beskjed til hjemmet umiddelbart.  Jfr. også pkt. 1  **Anmerkning: Oppførsel.**  Elev kan, ved dårlig oppførsel, kan utestengelse fra påfølgende forestilling bli aktuelt. |
| Tyveri, hærverk, skadeverk generelt | Alle slike saker meldes til administrasjonen. Sakene behandles administrativt, med informasjon til kontaktlærer. Vanlige reaksjoner er kontakt med hjemmet, reparasjon av skaden, erstatning eller evt. anmeldelse ved grove brudd.  **Anmerkning: Oppførsel** |
| Mistanke om bruk av rusmidler | Dersom det foreligger mistanke om at en elev har brukt rusmidler i skoletiden, kontaktes administrasjonen som igjen kontakter de foresatte.  **Anmerkning: Oppførsel** |
| Mobbing / trakassering | Kontakt administrasjonen for avtale om strategi i det enkelte tilfelle. (Jfr. «Plan for elevenes skolemiljøet i Lyngdal Oppl.lovens § 9a ) «Varslingsskjema til rektor» skrives.  **Anmerkning: Oppførsel** |
| Truende / voldelig oppførsel | Dersom en elev opptrer truende eller voldelig, vil han / hun henvises til administrasjonen. Hjemmet kontaktes og de foresatte kalles inn til møte med skolens ledelse. Rektor avgjør om hendelsen kvalifiserer til bortvisning. «Varslingsskjema til rektor « skrives.  **Anmerkning: Oppførsel** |
| Glemming | Noteres i Ved bekymringsfull gjentakelse bør hjemmet informeres.  **Anmerkning: Orden** |
| Snøballkasting / ”snødøping” | Ved brudd på gjeldende regler om sted og begrensninger, meldes dette kontaktlærer, som sender brev / melding til hjemmet. Innesitting i friminutt vurderes.  **Anmerkning: Oppførsel** |
| Elev som er i besittelse av farlige / skadelige gjenstander på skolen. | Elev som er i besittelse av farlige / skadelige gjenstander (som f.eks fyrverkeri, kniver o.l). vil bli bedt om å levere dem fra seg. Administrasjonen kontaktes. Gjenstand(er) utleveres kun til foresatte.  **Anmerkning: Orden**  Dersom eleven nekter, se pkt. 1 |
| Fusk / plagiat | Skolen tolererer ingen former for fusk eller plagiat. Fusk / plagiat gir ikke grunnlag for vurdering / karakter. Eleven har dermed ikke vist måloppnåelse i det emnet som skal vurderes. Faglærer informerer og sender brev til hjemmet om hendelsen. Hendelsen noteres i «Edlevo»  **Anmerkning: Oppførsel** |
| Brus /godteri | – ikke i skoletiden, dersom ikke annet er avtalt.  **Anmerkning: Orden** |
| Bøker som mistes / skades: | Erstattes iht bokens alder. F. eks 50 % innen første år, deretter mindre. (Dette må de informeres godt om) **Anmerkning i orden.** |
| Filming / fotografering uten  tillatelse fra skolens ansatte: | Samtale med eleven og kontakte foreldre og foresatte. Ved grove brudd oppfordres foresatte til politianmeldelse. **Anmerkning oppførsel** |
| Forsøpling:  På- og utenfor skolens område i skoletiden: | **Ordensanmerkning.** Elevene rydder opp etter seg. |
| Hjelmbruk | I tråd med bestemmelse i Samarbeidsutvalget skal elever benytte hjelm på sykkelturer i skolens regi.Ingen sykling uten hjelm!  Anmerking for ikke-bruk av hjelm:  **Ordensanmerkning som for manglende skoleutstyr.** |
| Bruk av mobiltelefon. | Samarbeidsutvalget har vedtatt at elever skal legge mobiltelefonene inn i låsbart «mobilskap»  Skolen har montert mobilskap i hvert klasserom. Konsekvens for misbruk:  Telefonen inndras og kan hentes etter skoletid av foreldre/foresatte. **Ordensanmerkning ved 1. gangs forseelse. Ved 2. gangs misbruk kontaktes hjemmet av kontaktlærer**. |

**Revidert ihht «Forskrift om ordensreglement for skolene i Lyngdal kommune»»**

Lyngdal ungdomsskole, 01.02.22

Terje Litland  
rektor